CELEX: 62006CA0304
Language: sl
Date: 2008-05-08 00:00:00
Title: Zadeva C-304/06 P: Sodba Sodišča (prvi senat) z dne 8. maja 2008 – Eurohypo AG proti Uradu za usklajevanje na notranjem trgu (znamke in modeli) (Pritožba – Znamka Skupnosti – Uredba (ES) št. 40/94 – Člen 7(1)(b) – Besedna znamka EUROHYPO – Absolutni razlog za zavrnitev registracije – Znamka brez razlikovalnega učinka)

21.6.2008   
            
            
               SL
            
            
               Uradni list Evropske unije
            
            
               C 158/4
            
         Sodba Sodišča (prvi senat) z dne 8. maja 2008 – Eurohypo AG proti Uradu za usklajevanje na notranjem trgu (znamke in modeli)
   (Zadeva C-304/06 P) (1)
   
   (Pritožba - Znamka Skupnosti - Uredba (ES) št. 40/94 - Člen 7(1)(b) - Besedna znamka EUROHYPO - Absolutni razlog za zavrnitev registracije - Znamka brez razlikovalnega učinka)
   (2008/C 158/05)
   Jezik postopka: nemščina
   Stranki
   
      Pritožnica: Eurohypo AG (zastopnika: C. Rohnke in M. M. Kloth, odvetnika)
   
      Druga stranka v postopku: Urad za usklajevanje na notranjem trgu (znamke in modeli) (zastopnika: G. Schneider in J. Weberndörfer, zastopnika)
   Predmet
   Pritožba, ki jo je vložila družba Eurohypo AG zoper sodbo Sodišča prve stopnje, z dne 3. maja 2006 v zadevi Eurohypo AG proti UUNT (T-439/04), s katero je Sodišče prve stopnje zavrnilo tožbo na razveljavitev odločbe, s katero je bila zavrnjena zahteva za registracijo besedne znamke „EUROHYPO“ za storitve iz razreda 36 – Razlikovalni učinek znamke, sestavljene izključno iz znakov ali oznak, ki se lahko uporabijo za označitev značilnosti storitve.
   Izrek
   
               1)
            
            
               Sodba Sodišča prve stopnje Evropskih skupnosti z dne 3. maja 2006 v zadevi Eurohypo proti UUNT (EUROHYPO) (T-439/04) se razveljavi v delu, v katerem je Sodišče prve stopnje Evropskih skupnosti presodilo, da četrti odbor za pritožbe Urada za usklajevanje na notranjem trgu (znamke in modeli) (UUNT), s tem ko je z odločbo z dne 6. avgusta 2004 (zadeva R 829/2002-4) zavrnil registracijo izraza „EUROHYPO“ kot znamko Skupnosti za storitve iz razreda 36 v smislu Nicejskega aranžmaja o mednarodni klasifikaciji blaga in storitev zaradi registracije znamk z dne 15. junija 1957, v revidirani in spremenjeni obliki, to je razreda, ki ustreza temu opisu: „[f]inančni posli; denarni posli; posli v zvezi s posredovanjem nepremičnin, finančne storitve, financiranje […]“, ni kršil člena 7(1)(b) Uredbe Sveta (ES) št. 40/94 z dne 20. decembra 1993 o znamki Skupnosti, kot je bila spremenjena z Uredbo Sveta (ES) št. 3288/94 z dne 22. decembra 1994.
            
         
               2)
            
            
               Tožba zoper odločbo z dne 6. avgusta 2004 četrtega odbora za pritožbe Urada za usklajevanje na notranjem trgu (znamke in modeli) (UUNT) se zavrne.
            
         
               3)
            
            
               Pritožnici se naloži plačilo stroškov obeh stopenj.
            
         
      (1)  UL C 224, 16.9.2006.